Die pasella hierdie keer is nog 'n eBoek met Allerlei resepte, regs klik hier om dit gratis af te laai.
Ek kan n boek skryf oor alles wat ek beleef het as orreliste in ons dorp en ook op ander dorpe. Ek was die “los” orreliste omdat my tyd my eie was omdat ek n besigheid van die huis af bedryf het. Ek weet nie eers waar om te begin nie.
Gedurende die diens sê die prediker:”Wanneer ek n wind laat, sê ek....duiwel dis vir jou1” Ek was al een wat dit verstaan het en het gegiggel dat ek bewe, maar niemand anders het dit snaaks gevind nie.
Eenkeer moes ek op n aandtroue op die klavier speel, want die orrel was op daardie stadium stukkend. Een van die rykste mans in die dorp, wat weer saam met my seun in die klas was en saam rugby gespeel het, is getroud. Gelukkig staan die klavier naby n dakwaaier en dit was nie te erg nie. Na die troue, het hulle net verdwyn sonder om my te betaal en ek is nou soos n spook vir hulle. Waar hulle my sien, vlug hulle êrens heen. Maar dit maak nie n snars aan my nie.